text: plaestanydigital.cat | Banyoles Televisió - Banyoles converteix el Centre Civic en un nou casal de barri
  L'equip de govern ha estat analitzant els serveis públics de la ciutat i les necessitats canviants de la societat banyolina com una responsabilitat inherent a la seva tasca política. És en aquest marc on, segons la regidora d'Acció Social, Esther Busquets; han detectat, d'una banda, que ha canviat la funció que feia en els seus inicis l'equipament i que no era altra que l'acollida i integració de l'important flux migratori que arribava a Banyoles. Al mateix temps, han posat damunt la taula la reconversió que l'a Generalitat de Catalunya ha fet del casals de gent gran convertint-los en casals cívic en els darrers 3 anys. Si a això hi afegim que la majoria d'activitats del Centre Cívic Banyoles es feien fora de l'equipament o que estaven organitzades per entitats a les que es cedia l'espai, el consistori ha optat per aquesta mesura.
  El que planteja l'equip de govern és convertir l'actual Centre Cívic en un casal de barri que formi part de la xarxa de casals de barri ja existents a la ciutat. D'aquesta manera, les entitats en podran seguir fent ús i se seguirà treballant per satisfer les necessitats del barri. Tant és així que es mantindran els serveis de Punt Òmnia, el d'Orientació Jurídica o els socioeducatius. La programació l'assumirà el Casal Cívic. Els tres partits de l'oposició hi van votar en contra. ERC ho va fer argumentant que s'ha de seguir potenciant la tasca que es fa al barri i que els banyolins en coneguin la realitat. SUMEM Banyoles va qualificar de greu aquesta decisió i va afegir que no ajuda en l'aposta que la ciutat fa per la cultura. Per últim, Convivència i Progrés admetia el canvi de realitat del barri de la farga però apostava per un replantejament abans que suprimir el servei.
  El punt es va provar, doncs, gràcies als vots dels regidors de Junts per Catalunya, que governa amb majoria.